ประกาศกระทรวงสาธารณสุขเรื่อง หลักเกณฑ์ วิธีการ และเงื่อนไขการได้มาซึ่งคณะกรรมการสรรหาและกรรมการผู้ทรงคุณวุฒิในคณะกรรมการวัคซีนแห่งชาติพ.ศ. ๒๕๖๒ โดยที่เป็นการสมควรกาหนดให้มีคณะกรรมการสรรหากรรมการผู้ทรงคุณวุฒิในคณะกรรมการวัคซีนแห่งชาติอาศัยอำนาจตามความในมาตรา๔ วรรคหนึ่ง และมาตรา ๕ วรรคสามแห่งพระราชบัญญัติความมั่นคงด้านวัคซีนแห่งชาติพ.ศ. ๒๕๖๑ รัฐมนตรีว่าการกระทรวงสาธารณสุขจึงออกประกาศไว้ดังต่อไปนี้ข้อ๑ ประกาศนี้เรียกว่า ประกาศกระทรวงสาธารณสุขเรื่อง หลักเกณฑ์ วิธีการ และเงื่อนไขการได้มาซึ่งคณะกรรมการสรรหา และกรรมการผู้ทรงคุณวุฒิในคณะกรรมการวัคซีนแห่งชาติพ.ศ. ๒๕๖๒ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในประกาศนี้สถาบันหมายความว่า สถาบันวัคซีนแห่งชาติคณะกรรมการสรรหาหมายความว่า คณะกรรมการสรรหากรรมการผู้ทรงคุณวุฒิในคณะกรรมการวัคซีนแห่งชาติคณะกรรมการหมายความว่า คณะกรรมการวัคซีนแห่งชาติกรรมการผู้ทรงคุณวุฒิหมายความว่า กรรมการผู้ทรงคุณวุฒิในคณะกรรมการวัคซีนแห่งชาติรัฐมนตรีหมายความว่า รัฐมนตรีว่าการกระทรวงสาธารณสุขข้อ๔ ให้มีคณะกรรมการสรรหาคณะหนึ่ง เพื่อทำหน้าที่สรรหากรรมการผู้ทรงคุณวุฒิประกอบด้วยปลัดกระทรวงสาธารณสุข เป็นประธานกรรมการสรรหา ประธานกรรมการบริหารสถาบันวัคซีนแห่งชาติ อธิบดีกรมควบคุมโรค อธิบดีกรมวิทยาศาสตร์การแพทย์และอธิบดีกรมปศุสัตว์เป็นกรรมการสรรหาให้ผู้อำนวยการสถาบันวัคซีนแห่งชาติเป็นเลขานุการ และให้ผู้อำนวยการสถาบันวัคซีนแห่งชาติแต่งตั้งเจ้าหน้าที่จำนวนสองคนเป็นผู้ช่วยเลขานุการข้อ ๕ การประชุมของคณะกรรมการสรรหาต้องมีกรรมการมาประชุมไม่น้อยกว่ากึ่งหนึ่งของจำนวนกรรมการทั้งหมดเท่าที่มีอยู่จึงจะเป็นองค์ประชุมให้ประธานกรรมการสรรหาเป็นประธานในที่ประชุม ถ้าประธานกรรมการสรรหาไม่มาประชุมหรือไม่อาจปฏิบัติหน้าที่ได้ให้กรรมการที่มาประชุมเลือกกรรมการคนหนึ่งเป็นประธานในที่ประชุมการวินิจฉัยชี้ขาดของที่ประชุมให้ถือเสียงข้างมากกรรมการคนหนึ่งให้มีเสียงหนึ่งในการลงคะแนน ถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดข้อ๖ การได้มาซึ่งรายชื่อของผู้ที่มีความเหมาะสมเพื่อคัดเลือกให้เป็นผู้สมควรได้รับการแต่งตั้งเป็นกรรมการผู้ทรงคุณวุฒิตามมาตรา๕ (๔) แห่งพระราชบัญญัติความมั่นคงด้านวัคซีนแห่งชาติ พ.ศ. ๒๕๖๑ ให้ได้มาโดยวิธีการดังต่อไปนี้(๑)คณะกรรมการสรรหาพิจารณาเสนอรายชื่อผู้ที่มีความเหมาะสม(๒)วิธีการอื่นใดที่คณะกรรมการสรรหาเห็นสมควรข้อ๗ ให้คณะกรรมการสรรหาพิจารณาคัดเลือกผู้สมควรได้รับการแต่งตั้งเป็นกรรมการผู้ทรงคุณวุฒิให้คำนึงถึงองค์ประกอบ ดังนี้(๑)ประวัติส่วนตัว การศึกษา และประวัติการทำงาน(๒)มีความรู้ มีผลงาน และมีประสบการณ์สูงเป็นที่ประจักษ์ในด้านต่าง ๆ ตามมาตรา ๕ (๔) แห่งพระราชบัญญัติความมั่นคงด้านวัคซีนแห่งชาติพ.ศ. ๒๕๖๑(๓)ความเหมาะสมอื่น ๆข้อ๘ การคัดเลือกผู้สมควรได้รับการแต่งตั้งเป็นกรรมการผู้ทรงคุณวุฒิให้ดำเนินการ ดังต่อไปนี้(๑)ก่อนพิจารณาคัดเลือกให้คณะกรรมการสรรหาตรวจสอบคุณสมบัติลักษณะต้องห้ามตามมาตรา ๖ แห่งพระราชบัญญัติความมั่นคงด้านวัคซีนแห่งชาติพ.ศ. ๒๕๖๑ พร้อมทั้งประวัติและผลงานของแต่ละคนโดยให้ผู้ที่มีความเหมาะสมเพื่อคัดเลือกให้เป็นผู้สมควรได้รับการแต่งตั้งเป็นกรรมการผู้ทรงคุณวุฒิจัดส่งประวัติและผลงานของตนเองให้แก่คณะกรรมการสรรหาตามแบบที่ฝ่ายเลขานุการจัดทำขึ้น(๒)ให้คณะกรรมการสรรหาคัดเลือกผู้สมควรได้รับการแต่งตั้งให้เป็นกรรมการผู้ทรงคุณวุฒิจำนวนไม่เกินสองเท่าของจำนวนที่สรรหา(๓)ให้รัฐมนตรีพิจารณาคัดเลือกรายชื่อผู้สมควรได้รับการแต่งตั้งเท่าจำนวนที่กำหนดตามมาตรา๕ (๔) แห่งพระราชบัญญัติความมั่นคงด้านวัคซีนแห่งชาติ พ.ศ. ๒๕๖๑ และเสนอประธานกรรมการวัคซีนแห่งชาติเพื่อเสนอต่อคณะรัฐมนตรีเพื่อพิจารณาแต่งตั้งเป็นกรรมการผู้ทรงคุณวุฒิต่อไป(๔)นำรายชื่อพร้อมทั้งเอกสารหลักฐานที่เกี่ยวข้องของผู้ที่ได้รับการคัดเลือกตาม (๓)เสนอต่อคณะรัฐมนตรีเพื่อแต่งตั้งเป็นกรรมการผู้ทรงคุณวุฒิต่อไปในกรณีที่คณะรัฐมนตรีไม่เห็นชอบรายชื่อผู้ทรงคุณวุฒิที่เสนอทั้งหมดหรือบางส่วนให้คณะกรรมการสรรหาดำเนินการสรรหาและเสนอรายชื่อผู้ทรงคุณวุฒิคนใหม่ให้ครบจำนวนตามที่กฎหมายกำหนดโดยเร็วข้อ๙ ในการแต่งตั้งกรรมการผู้ทรงคุณวุฒิครั้งแรกให้คณะกรรมการสรรหาดำเนินการสรรหาผู้สมควรได้รับการแต่งตั้งเป็นกรรมการผู้ทรงคุณวุฒิตามประกาศนี้ให้แล้วเสร็จภายใน๑๒๐ วัน นับแต่วันที่พระราชบัญญัติความมั่นคงด้านวัคซีนแห่งชาติ พ.ศ. ๒๕๖๑ ใช้บังคับข้อ๑๐ ให้รัฐมนตรีรักษาการตามประกาศนี้ประกาศณ วันที่ ๒๐ กุมภาพันธ์ พ.ศ. ๒๕๖๒ปิยะสกลสกลสัตยาทรรัฐมนตรีว่าการกระทรวงสาธารณสุขพิไลภรณ์/ธนบดี/จัดทำ๗ มิถุนายน๒๕๖๒[๑] ราชกิจจานุเบกษาเล่ม ๑๓๖/ตอนพิเศษ ๔๖ ง/หน้า ๓/๒๑ กุมภาพันธ์ ๒๕๖๒